
УВОД

Планом мобилизације разрађује се начин, поступци, мјере и активности којима се оперативне снаге и други субјекти од значаја за заштиту и спашавање активирају односно доводе у стање приправности /готовости за извршавање задатака заштите и спасавања и пружања помоћи.
 Мобилизација обухвата поступке, задатке и активности које по наређењу Градоначелника спроводи Градски штаб за ванредне ситуације, јединице цивилне заштите, повјереници заштите и спасавања, руководиоци привредних друштава и других правних лица у складу са својим плановима којима се осигурава организовано активирање и употреба снага заштите и спасавања . 
Планом мобилизације постижу се следећи циљеви:
 - Брзо и ефикасно активирање снага и средстава од значаја за заштиту и спасавање.
 - Подизање нивоа спремности спасилачких и хитних служби и других снага одговора на елементарну непогоду и другу несрећу.
 - Провјера предложених рјешења у пракси и стално прилагођавање / ревизија.
 Овим Планом мобилизације утврђују се снаге, средства и опрема која се мобилише; редослед активирања/мобилизације; одговорна лица, мобилизацијска мјеста и вријеме трајања мобилизације; начин позивања - према варијантама позивања; поступање по пријему наређења за мобилизацију; руковођење, координација и сарадња у мобилизацији; начин, организација и лица одговорна за успостављање и функционисање система веза; извјештавање и начин снабдијевања, техничког, саобраћајног и здравственог осигурања у мобилизацији.




1. УПУТСТВО ЗА ИЗВРШЕЊЕ МОБИЛИЗАЦИЈЕ

1.1. Снаге, средства и опрема планиране за мобилизацију

На подручју Града Зворника, ако је елементарна непогода или друга несрећа захватила привредно друштво, насеље или више насеља, односно Град, Градоначелник, по проглашењу ванредне ситуације на сједници Градског штаба за ванредне ситуације, наређује мобилизацију и употребу снага и средстава за заштиту и спашавање у складу са процјеном и потребама, односно поступање по Плану заштите и спасавања од елементарне непогоде и друге несреће. Мобилизација се врши према следећем редослиједу:
 1. Професионалне и хитне службе са људством и опремом, стално оперативне снаге :
 - Професионална ватрогасна јединица Зворник, 
- Служба хитне помоћи Дома здравља Зворник,
- Вишенамјенска теренска јединица Црвеног крста Зворник, 
 - Остале службе у оквиру својих редовних послова и задатака у области здравствене и ветеринарске заштите, водо и електро снабдијевања и комуналних дјелатности.
 2. Градске специјализоване јединице цивилне заштите са људством и опремом:
  - Јединица за заштиту од пожара,
  - Јединица за спашавање  на води и под водом, 
  - Јединица прве медицинске помоћи, 
  - Јединица за асанацију терена, 
  - Јединица за спасавање из рушевина,
  - Јединица за РХБ заштиту, 
  -  Јединица за евакуацију и збрињавање,
  -  Ветеринарско одељење,
- Јединице опште намјене  формиране у 10 мјесних заједница уз ријеку и ријеку Дрину. 
- МЗ Каракај
-МЗ Челопек
-МЗ Тршић
-МЗ Табанци
-МЗ Козлук
-МЗ Средњи Шепак
-МЗ Малешић
-МЗ Ораовац
-МЗ Локањ
-МЗ Пилица


3. Јединице цивилне заштите опште намјене и повјереници, 
4. Привредна друштва и друга правна лица на подручју Града Зворника која су обавезна поступати у складу са чланом 23. Закона о заштити и спасавању у ванредним ситуацијама, према Одлуци Градоначелника.
 5.Грађани 


1.2. Одговорна лица

1. Градоначелник Града Зворника - Командант Градског штаба за ванредне ситуације, наређује мобилизацију и употребу снага и средстава за заштиту и спасавање на подручју Града Зворника. 

2. Замјеник Градоначелника - замјеник Команданта, у случају одсуства или спријечености Градоначелника, наређује мобилизацију и употребу снага и средстава за заштиту и спасавање на подручју Града Зворника. 
3.   Командант Градског штаба за ванредне ситуације, наређује активирање и употребу Плана мобилизације који се налази у Служби за цивилну заштиту, координира и прати извршење мобилизације и предузима све потребне мјере и радње у циљу успјешног извршења мобилизације. 
4. Начелник Службе за цивилну заштиту - члан Градског штаба за ванредне ситуације за оперативно - планске послове, по пријему наређења од начелника Штаба, са запосленим радницима у Служби цивилне заштите, поступа по Наредби о мобилизацији и Плану мобилизације. Мобилизацијом Професионалне ватрогасне јединице и јединица цивилне заштите руководи Градски штаб за ванредне ситуације, а мобилизацијом привредних друштава и правних лица руководе директори и одговорна лица.
 1.3. Мобилизацијска мјеста и вријеме трајања мобилизације 
- Градски штаб за ванредне ситуације - зграда Градске управе, вријеме трајања мобилизације - 1 час,
 - Професионална ватрогасна јединица Зворник -    вријеме трајања потпуне мобилизације - 1 час, 
- Служба хитне помоћи Дома здравља Зворник - Дом здравља - 1 час,
 - Осталих служби које се у оквиру својих редовних дјелатности баве пословима заштите и спасавања (здравствене, ветеринарске, Црвени крст, у области електро и водоснабдијевања, те комуналних дјелатности) мобилизацијска мјеста су у сједишту служби, а вријеме трајања мобилизације је 2 часа,
 - Мобилизацијско мјесто осам (8) градских специјализованих јединица цивилне заштите је: 
* Јединица за спашавање од пожара  
* Јединица за спашавање на води и под водом
*Јединица за прву медицинску помоћ
*Јединица за евакуацију и збрињавање
*Ветеринарско одељење
*Јединица за спашавање из рушевина
*Јединица за асанацију терена
*Јединица за РХБ заштиту


 - Вријеме трајања мобилизације градских специјализованих јединица цивилне заштите је 6 часова.
- Мобилизацијска мјеста 
 - Мобилизацијска мјеста 18 јединица за рад и спасавање на води у мјесним заједницама уз ријеку Дрину 6 часова,
 - Мобилизацијска мјеста јединица цивилне заштите опште намјене и повјереника заштите и спасавања у мјесним заједницама су сједишта мјесних заједница, а вријеме трајања мобилизације је 4 часа,
 - Мобилизацијска мјеста привредних друштава и других правних лица су њихова сједишта, а вријеме трајања мобилизације је 4 часа.


1.4. Врсте мобилизације
                                                                                                                                                                                                                                                                                         
 У зависности од обима и јачине испољавања елементарне непогоде или друге несреће на подручју Града Зворника планира се и врста мобилизације односно да ли ће се вршити дјелимична или потпуна мобилизација свих расположивих снага заштите и спашавања. Најчешће ће се вршити дјелимична мобилизација односно позивање и активирање само оних снага, средстава и опреме сходно процјени односно стварним оперативним потребама на терену. Само у најгорим могућим сценаријима (домино ефекат) планира се вршење потпуне мобилизације према претходно утврђеном редослиједу. 



1.5. Начин позивања, саопштавања и преношења наређења за мобилизацију, према варијантама позивања 

На подручју Града Зворника позивање, саопштавање и преношење наређења за мобилизацију вршиће се на сљедеће начине:
 1.Путем фиксне и мобилне телефоније 
2.Путем средстава јавног информисања 
3.Преко курирско-позиварске службе
 4.Путем радио веза 

1.Најчешћи начин позивања, саопштавања и преношења наређења за мобилизацију због ефикасности и брзине биће свакако путем фиксне и мобилне телефоније, уколико не дође до прекида функционисања исте приликом испољавања елементарних непогода и др. несрећа на подручју града Зворника. У Бази података Службе цивилне заштите на прописаним прегледима за вођење евиденције чланова Градског Штаба за ванредне ситуације, припадника јединица цивилне заштите и повјереника заштите и спашавања поред основних личних података води се и ажурна евиденција и о бројевима телефона. Такође се води и ажурна евиденција привредних друштава и других правних лица од значаја за заштиту и спашавање на подручју Града која поред назива друштва садржи и следеће податке: телефон и адресу, име и презиме руководиоца, мобилни телефон, преглед средстава од интереса за заштиту и спашавање којима привредно друштво располаже. 
Запослени у Служби цивилне заштите (самостални стручни сарадник за оперативно планске послове и самостални стручни сарадник за организовање и обуку структура цивилне заштите) врше позивање путем телефона припаднике специјализованих јединица цивилне заштите и повјеренике заштите и спашавања који се мобилишу у Служби цивилне заштите и уручују им мобилизацијске позиве. Позивање чланова Градског Штаба за ванредне ситуације врши начелник Службе цивилне заштите.
 Обезбјеђење формацијских материјално-техничких средстава за градске специјализоване јединице јединице цивилне заштите врши самостални стручни сарадник за МТС у Служби за цивилну заштиту.Средства се налазе ускладиштена у магацину цивилне заштите.Мобилизиција припадника јединица цивилне заштите и повјереника у мјесним заједницама врши се позивањем Предсједника савјета мјесних заједница који даље врше позивање припадника ових структура. Преношење Наредбе о мобилизацији привредним друштвима и другим правним лицима врши се позивањем руководилаца истих који долазе у Службу и преузимају Наредбу, те сходно својим плановима врше мобилизацију људи и опреме.
 2. Када постоје могућности (функционисање електро-снабдијевања на подручју Града) мобилизација ће се вршити и путем средстава јавног информисања упућивањем саопштења о мобилизацији припадника јединица, привредних друштава и других правних лица као и грађана-јавни позив за мобилизацију 

3. За потребе извршења мобилизације у неповољним околностима (прекид у снадбијевању електричном енергијом, прекид у функционисању фиксне и мобилне телефоније, прекид и отежано одвијање саобраћаја) организује се Курирско- позиварска служба у Служби за цивилну заштиту. Курирско позиварска служба покрива цијелу територију Града и састоји се од курира достављача позива и курира позивара. По пријему наређења за извршење мобилизације самостални стручни сарадник за оперативно планске послове позива курире достављаче позива који преузимају од самосталног стручног сарадника за организацију и обуку структура цивилне заштите издвојене мобилизацијске позиве по рејонима и правцима и уручују их куририма позиварима који позивају припаднике на мобилизацију- врше појединачно уручивање мобилизацијских позива припадницима јединица цивилне заштите и повјереницима заштите и спасавања. Курирска служба Градске управе врши достављање Наредби о мобилизацији привредним друштвима и другим правним лицима која се мобилишу. Подручје Града Зворника за потребе организације и функционисања курирско позиварске службе подијељено је по рејонима (5 рејона, насеље Зворника) и курирским правцима по сеоским мјесним заједницама ( 5 праваца).
	






Преглед курирских праваца по мјесним заједницама


ПРАВАЦ – 1 ЗВОРНИК – ЗЕЛИЊЕ
ПРАВАЦ – 2 ЗВОРНИК – ПИЛИЦА
ПРАВАЦ – 3 ЗВОРНИК – ОРАОВАЦ
ПРАВАЦ – 4 ЗВОРНИК – ПЕТКОВЦИ
ПРАВАЦ – 5 ЗВОРНИК – КИСЕЉАК



1.6. Поступање по пријему наређења за мобилизацију

 По пријему наређења за мобилизацију начелник Службе за цивилну заштиту наређује активирање и употребу Плана мобилизације који се налази у Служби  цивилне заштите. 
Врши координацију, пружа стручну помоћ, прати ток извршења мобилизације и предузима потребне мјере у циљу спровођења Наредбе о мобилизацији. 
По пријему Наредбе за мобилизацију од стране команданта Градског штаба за ванредне ситуације, начелник Службе  цивилне заштите и члан штаба за оперативно планске послове у Градском штабу за ванредне ситуације преноси Наредбу запосленим радницима у Служби за цивилну заштиту и активира План мобилизације.
 У складу са околностима примјењује се и планирани начин позивања, саопштавања и даљег преношења наређења за мобилизацију односно да ли ће се позивање вршити телефонски, преко средстава јавног информисања или преко курирско позиварске службе односно употребом радио веза.
 Начелник Службе цивилне заштите стара се о реализацији Наредбе о мобилизацији јединица цивилне заштите и повјереника заштите и спашавања према Плану мобилизације и о преношењу Наредбе о мобилизацији руководиоцима привредних друштава и других правних лица која се мобилишу. Самостални стручни сарадници за оперативно-планске послове, организовање и обуку структура цивилне заштите у Служби цивилне заштите врше позивање - мобилизацију припадника јединица цивилне заштите и повјереника заштите и спашавања, док стручни сарадник за материјално техничко обезбјеђење врши обезбјеђење и мобилизацију материјално техничких средстава за јединице цивилне заштите . Самостални стручни сарадник за оперативно-планске послове руководи курирско- позиварском службом.  


1.7. Руковођење, координација и сарадња у мобилизацији
 Руковођење мобилизацијом врши начелник Градског Штаба за ванредне ситуације.
 Приликом извршења мобилизације координира и остварује сарадњу са надлежним институцијама, привредним друштвима и службама које врше снабдијевање техничко, саобраћајно, здравствено и др. видове осигурања мобилизације.


1.8. Начин, организација и лица одговорна за успостављање и функционисање система веза
 У циљу брзог и ефикасног извршења мобилизације најбитније је обезбиједити функционисање система веза( ПТТ и радио веза ) саобраћајних путних комуникација и снабдијевања електричном енергијом као битним фактором у обезбјеђењу система веза.Уколико дође до прекида било ког система веза најбитније је што прије отклонити узроке а у међувремену обезбиједити алтернативне начине за премоштавање прекида у везама. 
За организацију и функционисање система веза на подручју Града Зворника одговорна су следећа лица : 
1. Руководилац Телекомуникације РС АД Бања Лука РЈ Град Зворник (фиксна и мобилна телефонија).
2. Директор ЕРС "ЗЕДП" Електро-Бијељина А.Д. Бијељина  РЈ Град Зворник
( електро снабдијевање)
 3. Начелник одјељења за стамбено комуналне послове и послове саобраћаја. (Одржавање локалне путне мреже) 
4. Начелник Службе заједничких послова Градске управе Града Зворника (обезбјеђење алтернативних извора агрегата код прекида снабдијевања електричном енергијом у згради Градске управе.



1.9. Извјештавање
 Извјештавање о мобилизацији јединица цивилне заштите и повјереника заштите и спасавања према Начелнику штаба врши начелник Службе  цивилне заштите док извјештаје о мобилизацији привредних друштава и других правних лица подносе руководиоци друштава и одговорна лица. Начелник штаба извјештај о мобилизацији подноси Команданту штаба. 


1.10. Начин снабдијевања, техничког, саобраћајног и здравственог осигурања у мобилизацији
 Обезбјеђење снабдијевања, техничког и саобраћајног осигурања мобилизације по Наредби Градског штаба за ванредне ситуације врши се преко Градске управе Града Зворника – Служба цивилне заштите Одговорно лице је начелник службе. 

Здравствено осигурање мобилизације врши Јавна здравствена установа "Дом здравља" Зворник. 

2. ПРЕГЛЕД ОРГАНА,СЛУЖБИ И ПОЈЕДИНАЦА КОЈИ СЕ МОБИЛИШУ
 У Упутству за извршење мобилизације наведене су снаге и субјекти који се мобилишу, мобилизацијска мјеста и вријеме трајања мобилизације, начини позивања према варијантама позивања.

 Прилози: 
Списак чланова Градског штаба за ванредне ситуације (Прилог садржи личне податке) 
Списак командира градских специјализованих јединица цивилне заштите, јединица цивилне заштите за заштиту и спасавање од поплава у МЗ, јединица опште намјене и повјереника заштите и спасавања (Прилог садржи личне податке) 
Списак командира градских специјализованих јединица цивилне заштите 
Списак командира јединица цивилне заштите за заштиту од поплава у МЗ (Прилог садржи личне податке) 
Списак командира јединица цивилне заштите опште намјене и повјереника заштите и спасавања (Прилог садржи личне податке) 
ПРЕГЛЕД Установа,привредних друштава и других правних лица од значаја за заштиту и спасавање Града Зворника - којима се преноси наредба за мобилизацију (Прилог садржи личне податке) 







 3. НАЧИН ПОПУНЕ И СНАБДИЈЕВАЊА ШТАБА, ЈЕДИНИЦА ЦИВИЛНЕ ЗАШТИТЕ И ПОВЈЕРЕНИКА СА ОБВЕЗНИЦИМА И МАТЕРИЈАЛНО- ТЕХНИЧКИМ СРЕДСТВИМА

Грађане - јединице цивилне заштите распоређује Служба  цивилне заштите у сарадањи са Градским штабом за ванредне ситуације (члан 22. Закона о заштити у спашавању у ванредним ситуацијама).
 Јединице и повјереници заштите и спасавања, у мјесним заједницама, попуњавају се са обвезницима цивилне заштите са подручја мјесне заједнице уз консултацију са Предсједником савјета мјесне заједнице. Приоритет у попуни обвезницима цивилне заштите имају попуне које се односе на:
 - Послови и задаци командира градских специјализованих јединица цивилне заштите. 
- Послови и задаци цивилне заштите чије обављање могу вршити лица која су завршила посебну обуку (школу, курс и др.) за спашавање из рушевина, геофонисти, руковаоци средстава за спасавање из високих објеката, руковаоци грађевинских машина, рониоци за спасавање на води и под водом, као и припадника јединице радиолошко хемијско биолошке заштите.
 Штабови, службе, јединице и повјереници заштите и спасавања, опремају се одговарајућом личном опремом и материјално-техничким средствима која су неопходна за њихову личну заштиту и за извршавање њихових задатака. Попуна са личном опремом и материјално - техничким средствима врши се набавком, док се заједничка, крупнија материјално - техничка средства и опрема (возила, машине и друга средства за заштиту и спашавање) ангажују из пописа од привредних друштава и грађана.
 Давање и предаја материјално-техничких средстава распоређених по материјалним формацијама у јединице цивилне заштите, врши се уз обавезно евидентирање података о средствима (технички подаци, исправност и друго), мјесту и времену предаје, кориснику средстава.
 Материјална средства преузимаће овлашћена лица или комисија коју образује корисник средстава за чије потребе материјална средства узимају. 
Материјална средства ће се примити, односно предавати на зборним мјестима јединицама или на другим мјестима гдје то одреди корисник средстава. 
О примљеном материјалном средству корисник средстава издаје потврду даваоцу средстава, која садржи податке о средству, мјесту и времену предаје, као и податке о кориснику средстава. 
Приликом ангажовања материјално - техничких средстава, тежиће се увијек да уз исто иде и управља њиме власник тог средства, или руковаоц из привредног друштва чије је средство. 



4. КУРИРСКО-ПОЗИВАРСКА СЛУЖБА ЗА ИЗВРШЕЊЕ МОБИЛИЗАЦИЈЕ
 У неповољним околностима (прекид у снабдијевању електричном енергијом, прекид у функционисању фиксне и мобилне телефоније) планиране снаге и средства се мобилишу, односно позивају путем куририско - позиварске службе коју организује Служба цивилне заштите. 
Курирско - позиварска служба састоји се од курира достављача позива који достављају издвојене мобилизацијске позиве по рејонима у градском насељу Зворник и позиве разврстане по путним правцима за сеоске мјесне заједнице и курира позивара који врше директно уручење позива мобилисаним припадницима - обвезницима једница цивилне заштите и повјереника заштите и спашавања.
 У саставу курирско - позиварске службе је и курирска служба Градске управе која врши достављање Наредби о мобилизацији привредним друштвима и другим правним лицима која се мобилишу. 


1. Списак курира достављача позива за рејоне у Граду
 2. (Прилог садржи личне податке)
 2. Списак курира достављача позива по правцима за сеоске мјесне заједнице (Прилог садржи личне податке) 
3. Списак курира позивара за Град Зворник - по рејонима (Прилог садржи личне податке) .

1. Рејон 
2. Рејон 
3. Рејон 
4. Рејон 
5. Рејон
4.Списак курира позивара у сеоским мјесним зајеницама (Прилог садржи личне податке) 
4.Списак курира позивара у сеоским мјесним зајеницама (Прилог садржи личне податке) 

ПРАВАЦ IІ 
ПРАВАЦ ІIІ 
ПРАВАЦ IV 
ПРАВАЦ V

5.Списак курира Градске управе 
(Прилог садржи личне податке) 
ПРАВАЦ IІ 
ПРАВАЦ ІIІ 
ПРАВАЦ IV 
ПРАВАЦ V 
5.Списак курира Градске управе (Прилог садржи личне податке) 




5. МЈЕРЕ БЕЗБЈЕДНОСТИ У ТОКУ ИЗВРШЕЊА МОБИЛИЗАЦИЈЕ 
Пред почетак и током извршења мобилизације, спроводиће се следеће мјере безбиједности: 
- У сједишту Службе цивилне заштите, гдје се активира План мобилизације, извршиће се обезбјеђење од стране припадника Полицијске управе Зворник, као и мобилизацијских зборишта јединица цивилне заштите, 
- За обезбјеђење реда и дисциплине на мобилизацијском зборишту, најодговорнији су командири јединица које се мобилишу, 
- Сви учесници у мобилизацији дужни су да поступају у складу са Упутством за извршење мобилизације, 
- Припадници специјализованих јединица цивилне заштите, обавезни су да дођу на мобилизацијско збориште најкраћим, односно најбезбједнијим путем и униформисани.
 - Здравствено осигурање мобилизације вршиће екипе Дома здравља Зворник. 
- Курири достављачи позива, уколико то услови дозвољавају, користиће моторна возила за доставу позива којима ће бити обезбијеђено гориво за возила.
 - За курирску службу обезбијеђена је лична опрема и потребна техничка средства (курирске ташне, торбице, батеријске лампе и др.) 









6.ПОДСЈЕТНИК ЗА ИЗВРШЕЊЕ МОБИЛИЗАЦИЈЕ ЗА КОМАНДАНТА И НАЧЕЛНИКА ГРАДСКОГ ШТАБА ЗА ВАНРЕДНЕ СИТУАЦИЈЕ, КОМАНДИРЕ ЈЕДИНИЦА, ПОВЈЕРЕНИКА И КУРИРА КУРИРСКО-ПОЗИВАРСКЕ СЛУЖБЕ 

Подсјетник за извршење мобилизације за команданта Градског штаба за ванредне ситуације
У случају елементарних непогода и других несрећа Градоначелник (командант штаба за ванредне ситуације). 
- Проглашава стање природних и других несрећа и наређује употребу снага цивилне заштите, привредних друштава и других правних лица на подручју Града. 
- Непосредно руководи акцијама извршавања задатака заштите и спасавања/ цивилне заштите. 
- Наређује начелнику штаба (начелнику Службе цивилне заштите) да позове чланове штаба у просторије Градске управе.
 - По наређењу Републичког штаба за ванредне ситуације, Градоначелник (командант штаба за ванредне ситуације), наређује мобилизацију јединица и других снага заштите и спасавања/цивилне заштите ради ангажовања на подручју другог града - општине, у складу са планом употребе. 
- Када нису довољне специјализоване јединице и друге снаге цивилне заштите града у  заштити и спашавању становништва, градоначелник (командант штаба) може тражити ангажовање специјализованих јединица заштите и спасавања Републике, које обављају сложеније задатке на цијелој територији Републике. 
- Координира и непосредно прати ток мобилизације јединица и снага цивилне заштите.


Подсјетник за извршење мобилизације за начелника Градског штаба за ванредне ситуације
 - По пријему наређења за извршење мобилизације начелник Службе цивилне заштите  (начелник штаба) ради следеће: 
-  Одмах долази у просторије Градске управе 
- Командант Градског штаба, преноси Наредбу о мобилизацији начелнику Службе  цивилне заштите и наређује активирање и употребу Плана мобилизације. 
 - Наређује стручном сараднику за оперативно планске послове да одмах активира курирско - позиварску службу у Служби  цивилне заштите. 
 - По потреби, врши мобилизацију јединица цивилне заштите, снага и материјално - техничких средстава за потребе заштите и спашавања. 
 - Даје непосредне задатке стручним сарадницима и другим лицима у Служби  цивилне заштите.
 - Координира и прати ток мобилизације и наређује предузимање мјера уколико мобилизација није у потпуности извршена. 
- Извјештава о току и извршењу мобилизације Команданта штаба. 

Подсјетник за извршење мобилизације за командире јединица цивилне заштите
 - По пријему позива (телефонски, курир) за мобилизацију, командир јединице одмах се јавља на зборно мјесто. 
- Врши провјеру да ли се мобилизација обавља по плану извршиоца мобилизације. 
-Извјештава Градски штаб за ванредне ситуације (начелника штаба) о току мобилизације јединице. 
- Предузима и распоређује материјално - техничка средства јединице. 
- Приликом пријема МТС-а из пописа, командири су дужни да прегледају и приме МТС у исправном стању и да записнички констатују стање МТС-а које се узима на коришћење. 
- После извршене мобилизације, подноси извјештај Градском штабу о мобилизацији јединице и преузимању материјално-техничких средстава, а затим поступа по плану употребе јединица.


Подсјетник за извршење мобилизације за повјереника заштите и спасавања
- Координира заједно са предсједником савјета мјесне заједнице и прати ток мобилизације припадника цивилне заштите. 
- Извјештава Градски штаб за ванредне ситуације (начелника штаба) о току мобилизације у мјесној заједници. 
-Спроводи наређења Градског штаба за ванредне ситуације у вези извршења мобилизације на подручју мјесне заједнице.
- Повјереник на подручју своје мјесне заједнице помаже курирској служби. 

Подсјетник за извршење мобилизације за курире цивилне заштите
- Курир је дужан, по пријему позива за мобилизацију (телефонска, писмена, да се одмах јави на зборно мјесто у Службу цивилне заштите. 
- Курир при доласку на одређено мјесто јављања, прима задужења докумената и средства од овлашћеног лица. 
- По задужењу, курир на задатак одлази пјешице или моторним возилом ако је предвиђено планом мобилизације. 
- У непосредном начину позивања курир лично уручује позиве лицима распоређеним у цивилну заштиту и даваоцима МТС-а. 
- Курир у посредном начину уручивања, преузима позиве за одређена насеља или улицу. Примљене позиве предаје овлаштеном лицу мјесне заједнице, насељеног мјеста или улице (достављач-курир) и задужује га реверсом на број примљених позива.
 - После разношења уручивања позива лицима из цивилне заштите и даваоцима МТС-а, задужује се доставницама о урученим позивима, као и неурученим. 
- Курир - позивар прије уручивања позива лицима из цивилне заштите и даваоцима МТС-а које лично познаје и члановима породице којима може уручити позив, провјерава њихов идентитет (лична карта). По утврђивању идентитета, курир уручује позив. 
- Ако лице из цивилне заштите и даваоц МТС није код куће у вријеме доласка курира (налази се на раду ван куће), а постоји могућност да се позове или да ће се ускоро вратити, курир уручује позив пунољетном члану породице, домаћину зграде или мјесној заједници (мјесној канцеларији) са захтјевом да пронађу то лице и да му позив уруче, односно да се позив и тако не може уручити, лице које је примило дужност да позив врати органу од кога је позив примила (Служба цивилне заштите), са објашњењем због чега позив није уручен.
 - За лица из цивилне заштите и даваоце МТС који су по основу обавјештења, општег позива или сазнања за мобилизацију на други начин, отишли у своје јединице, прије доласка курира без позива, курир на полеђини позива подноси податке о њиховом одласку у јединице, са образложењем од кога је добио ту информацију. 
У случају да лице из цивилне заштите и даваоц МТС одбије да прими позив, курир на полеђини позива прави забиљешку с датумом и временом покушаја уручења позива и о томе извјештава Службу цивилне заштите. 
 Лицу из цивилне заштите и даваоцима МТС, које је болесно и лежи у кући непокретно, уручује се позив, с тим да, преко мјесне заједнице, члана породице или неког другог лица, у Служби цивилне заштите, оправда неодазивање позиву.

